b"\n_START_ARTICLE_\nFederaci\xc3\xb3 Catalana de Futbol Sala\n_START_SECTION_\nHist\xc3\xb2ria\n_START_PARAGRAPH_\nEl proc\xc3\xa9s de gestaci\xc3\xb3 de la Federaci\xc3\xb3 Catalana de Futbol Sala ha estat llarg i dif\xc3\xadcil. L'agost de 1983 se celebr\xc3\xa0 l'assemblea constituent de la FCFS. Pocs mesos despr\xc3\xa9s se sol\xc2\xb7licit\xc3\xa0 la inscripci\xc3\xb3 de la mateixa a la Direcci\xc3\xb3 General d'Esports de la Generalitat de Catalunya. El maig de 1986 fou inscrita provisionalment al registre de Federacions Esportives de Catalunya amb el n\xc3\xbamero 4604._NEWLINE_L'abril de 1990 \xc3\xa9s desinscrit del registre de Federacions Esportives en no haver complert una s\xc3\xa8rie de requisits que li havien estat imposats. Aix\xc3\xb2 provoca un proc\xc3\xa9s jur\xc3\xaddic endavant el Tribunal Superior de Just\xc3\xadcia de Catalunya amb motiu d'aquesta decisi\xc3\xb3. El juny de 1991 el TSJC sentencia a favor de la FCFS, instant a la Generalitat, perqu\xc3\xa8 inscrigui a la FCFS definitivament sense condicions. El juliol de 1992 la Generalitat interposa recurs davant el Tribunal Suprem. El mes de maig de 1999 el Tribunal Suprem sentencia definitivament ratificant la de data de Juny 1991 del TSJC._NEWLINE_El desgast produ\xc3\xaft per tots aquests recursos provoca la suspensi\xc3\xb3 de les competicions de la FCFS l'agost de 2001. Aquestes s\xc3\xb3n represes l'octubre de l'any seg\xc3\xbcent amb m\xc3\xa9s de 32 clubs. L'any 2003 s'aprovaren els nous estatuts de la federaci\xc3\xb3 i es convocaren eleccions en les que Josep Maria Zamora fou elegit president. El desembre del 2003 la FCFS \xc3\xa9s inscrita de manera definitiva al Registre d'Entitats Esportives de la Generalitat de Catalunya.\n_START_SECTION_\nReconeixement internacional\n_START_PARAGRAPH_\nLa Federaci\xc3\xb3 Catalana de Futbol Sala (FCFS) \xc3\xa9s admesa per la Uni\xc3\xb3 Europea de Futbol Sala (UEFS) a l'assemblea feta a Volgograd (R\xc3\xbassia) durant la celebraci\xc3\xb3 del campionat d'Europa femen\xc3\xad, el mes de maig de 2004._NEWLINE_El 25 de mar\xc3\xa7 de 2006 la Federaci\xc3\xb3 Catalana de Futbol Sala va ser reconeguda per l'Associaci\xc3\xb3 Mundial de Futsal com a membre de ple dret, en una reuni\xc3\xb3 celebrada a Mendoza, Argentina."